જોકે આ અગાઉ પણ દુજાના સાત વખત સુરક્ષા દળોને થાપ દઈને નાસી છૂટવામાં સફળ રહ્યો હતો. લશ્કરનો કમાન્ડર દુજાના સુરક્ષા દળોની ગોળીથી વીંધાતા પણ કેટલીયે વાર બચી ગયો હતો. પરંતુ આ વખતે તેને નસીબે યારી આપી ન હતી. તેમજ તે અગાઉના એન્કાઉન્ટર વખતે પણ તે ઘટનાસ્થળે આઇફોન ભૂલીને જીવ બચાવીને ભાગી ગયો હતો. ટેક્નોલોજીમાં નિપુણ દુજાનાના ફોન દ્વારા જ તેની સુરક્ષા દળોને તેની હિલચાલની ભાળ મળતી હતી. સૈન્ય, પોલીસ તેમ જ અન્ય સુરક્ષા દળોએ આદરેલી સંયુક્ત કામગીરીમાં તેનો ઘડોલાડવો થઈ ગયો હતો.